युरोपेलीले यो नाटक मन पराउनु पछि तिनले भोगेको समाजिक अनुभव छ। अनुवादक र निर्देशक अनि कलाकारले नाटकको यहि सर्वकालिक आधारमाथि पकड बनाएको देखियो। तार्तुफ्बाट झलेन्द्र प्रसाद भयो यो पात्र नेपाली दर्शकमाझ। नेपाली परिवेशमा आइपुग्दा पनि उसले हामीलाई झसँग बनायो। झलेन्द्रजस्ता मानिस वरिपरि छन्। लुसुक्क हाम्रो मन र मस्तिष्क भित्र छिरेर ऊ हामीमाथि राज गर्न शुरु गर्छ, हामीलाई निकै पछि मात्र थाहा हुन्छ। झलेन्द्र हामीले सधैँजसो बोकेर हिड्ने चेतनाको बादल हुँदै हाम्रो मनमा सहजै अवतरण गर्न सक्षम हुन्छ। त्यस अर्थमा ऊ भगवान जत्तिकै शक्तिशाली हुन्छ।
